Povratak u Alfeu

**Povratak u Alfeu** je treća epizoda pete sezone Winx Cluba.

## Sažetak

Winxice se vraćaju u Alfeu kako bi razgovarale s ravnateljicom Faragondom i pokušale saznati nešto o knjizi Sirenixa koju moraju pronaći. U knjižnici, Trixice napadaju Winxice, a Sky doživi nesreću radi koje izgubi pamćenje.

## Radnja

Epizoda počinje u Alfei gdje počinje nova školska godina, a Faragonda želi dobrodošlicu novim vilama. Faragonda predstavlja Roxy ostalim učenicima zato što je s Zemlje, a onda se pojavljuju Winxice. Vile su sretne što ponovno vide Winxice. Vile ulaze u zgradu, a Roxy kaže Winxicama da je nervozna.

Specialisti stižu brodom kako bi vidjeli Winxice, no Sky dolazi na motoru. Bloom zamjećuje da je Sky tužan, a to je zato što je izgubio Eraklyonov privjesak. Tada princeza Krystal s Linphee dolazi pozdraviti Helia i Flora pozdravlja princezu sa svog planeta. Ali postaje ljubomorna, jer su Krystal i Helio bili prijatelji iz djetinjstva.

Winxice objašnjavaju Faragondi problem s Tritannusom, i da Believix nije dovoljno jak pod vodom. Faragonda kaže da moraju dobiti Sirenix, transformaciju koja će im omogućiti borbu pod vodom. Winxice moraju pronaći knjigu Sirenixa u knjižnici, ali Faragonda ne zna gdje je i objašnjava da za to moraju pitati Daphne.

Layla prima poziv od svoje majke, u svezi s situacijom na Androsu. U oceanima Androsa, kralj Neptun je srdit što je Tritannus pobjegao, a Selkiji objašnjavaju da je uporabio svoj trozubac kako bi pretvorio stražare u čudovišta. Neptun želi uništiti Tritannusa, a Ligea i Nereus kažu da moraju razgovarati s Tritannusom. No Neptun ga želi uništiti bez obzira na sve.

Bloom susreće Daphne i pita ju gdje je skrivena knjiga Sirenixa. Daphne kaže da je Sirenix opasan, jer su Tri Drevne Vještice bacile čaroliju na Sirenix i ona se pretvorila u bestjelesnog duha. Bloom kaže da treba knjigu, a Daphne kaže da je u čarobnom arhivu Alfee.

U moru, Tritannus kaže da treba još nafte. Trixice obvještavaju Tritannusa da su se Winxice vratile u Alfeu, i da ih uvijek pobjeđuju Winxice. Tritannus svojim trozupcem čini Trixice jačima. U Alfei, Bloom kaže ostalim Winxicama da je knjiga Sirenixa u čarobnom arhivu Alfee, i moraju ju pronaći. Specialisti će im pomoći.

Flora pita Skyja je li dao Eraklyonov privjesak Bloom, no Sky mijenja temu. Layla pronalazi vrata u čarobni arhiv, i ulaze. No Trixice su također u Alfei. Winxice počinju tražiti, uz pomoć Tecnine tehnologije. No Trixice se pojavljuju.

Winxice i Sky počinju napadati Trixice, a Brandon, Helio i Krystal dolaze u pomoć. Trixice napadaju Helia, a Flora i Krystal izvlače Helia iz knjižnice. Krystal kaže Flori da ima iscjeliteljske moći, i liječi Helia. U knjižnici se Winxice transformiraju.

Winxice počinju napadati Trixice, no Trixice su sada jače. Stormy baca knjige iz knjižnice i transformiraju se u čudovište. Layla uspijeva uništiti čudovište, a Winxice napadaju Trixice. Icy se sprema uništiti Bloom, no Sky joj se isprječava na put i prima udarac.

Sky pada na tlo, baš kada stižu Faragonda i Griselda. Trixice odlaze. Bloom ide k Skyju, koji je bez svijesti na tlu. Sky se budi, a Bloom ga grli i raduje se što je živ. No Sky kaže da ne zna tko je Bloom, a Bloom biva jako iznenađena time.

## Važni događaji

* Roxy je predstavljena ostalim učenicama u Alfei.
* Krystal, princeza od Linphee, predstavljena je kao Helijeva stara prijateljica.
* Krystal počinje ometati odnos između Flore i Helia.
* Otkriveno je da je Sirenix drevna moć koja je rođena iz morske magije.
* Otkriveno je da je Daphne bila zadnja od vila za koje se zna da su dobile Sirenix.
* Trixice dobivaju više moći uz Tritannusovu pomoć.
* Daphne objašnjava Bloom da je jednom dobila Sirenix kako bi pomogla u zaštiti Domina od Drevnih Vještica, no vještice su stavile čaroliju na Sirenix, što je, kada ga je Daphne pokušala uporabiti protiv Drevnih Vještica, uzrokovalo da se njezina moć okrene protiv nje same i pretvorilo ju u “bestjelesnog duha”.
* Sky je napadnut od strane Trixica i dobiva amneziju, te zaboravlja cijeli svoj život i svoj odnos s Bloom.

## Likovi

* Bloom
* Stella
* Flora
* Musa
* Layla
* Tecna
* Roxy
* Sky
* Brandon
* Riven
* Timmy
* Helio
* Icy
* Darcy
* Stormy
* Lemmy
* Philla
* Tritannus
* Daphne
* Kralj Neptun
* Kraljica Ligea
* Nereus
* Kiko
* Faragonda
* Griselda
* Kraljica Niobe
* Krystal
* Mirta
* Druge vile

## Korištene čarolije

* Elixirni valovi — Krystal ih je iskoristila za Helijevo izlječenje nakon što ga je napala Darcy.
* Vatrena strijela — Bloom ju je iskoristila u konvergenciji s Morphix valom protiv Icy, ali nije uspjela.
* Morphix val — Layla ga je dvaput iskoristila, prvo u konvergenciji s Vatrenom strijelom protiv Icy, ali nije uspjela; a zatim protiv Icy.
* Mega Watt — Tecna ga je iskoristila protiv Darcy, ali nije uspjela.
* Solarna oluja — Stella ju je iskoristila protiv Darcy.
* Super prizma — Tecna ju je iskoristila za svoju i Brandonovu obranu.
* Čarolija — Darcy ga je iskoristila za hipnotiziranje Stelle.
* Zmajevo srce — Bloom ga je iskoristila protiv Icyna napada.
* Morphix mreža — Layla ju je iskoristila protiv zmaja.
* Techno Shock — Tecna ga je iskoristila protiv Stormy.
* Krhotine leda — Icy ih je iskoristila za smrzavanje i razbijanje Laylina Morphix vala.

## Zanimljivosti

* Sky, kada dobiva amneziju, zaboravlja Bloom i prekidaju vezu. To bi moglo značiti da bi proročanstvo o Eraklyonovu privjesku koje je Sky spomenuo moglo biti istinito.

## Pogreške

* Kad je Faragonda predstavila Roxy, šapa na gornjem dijelu njezine odjeće bila je crna umjesto plave.
* Kada Bloom ide u susret s Daphne i kada razgovara s njom, njezina narukvica joj je u desnoj ruci umjesto u lijevoj.
* U jednoj sceni nedostaju srca na gornjem dijelu Bloomine odjeće dok ona razgovara s Daphne.
* U jednoj sceni nedostaje Bloomova narukvica.
* Kada Tritannus daje Trixicama više moći, bukva “D” je na Darcynoj majici “O”.
* Kada Winxice razgovaraju o knjizi Sirenixa, i kada Tecna skenira čarobni arhiv, njezina ogrlica nedostaje.
* Dok se saginje i provjerava ozlijeđenu Helia, nestao je cvjetni komad koji veže Krystalinu kosu.
* Kada se Sky probudi nakon što je upucan, kaže “Š… Što se dogodilo?”, ali kasnije kaže “Tko si ti?”.
* Kada se Winxice materijaliziraju pred Roxy i učenicima, boje su Stelline, Layline, Florine i Musine aure zamijenjene. Tecna i Musa također mijenjaju mjesta kada slete na tlo.

## Izvori

1. ↑ tvprofil.com Winx Club S5E3 na programu Nove TV za subotu, 20. listopada 2012.